FI Euroopan unionin virallinen lehti C 266/14

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

2009/C 266/10

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTENÄINEN ASIAKIRJA

NEUVOSTON ASETUS (EY) N:o 510/2006

”MELANZANA ROSSA DI ROTONDA”

EY-N:o: IT-PDO-0005-0662-29.11.2007

SMM ( ) SAN ( X )

1. Nimi:

”Melanzana Rossa di Rotonda”

2. Jäsenvaltio tai kolmas maa:

Italia

3. Maataloustuotteen tai elintarvikkeen kuvaus:

3.1 Tuotelaji (liitteen III mukaisesti):

Luokka 1.6: Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta:

Suojattu alkuperänimitys (SAN) ”Melanzana Rossa di Rotonda” on peräisin ekotyypistä Melanzana Rossa di Rotonda, joka kuuluu lajiin Solanum aethiopicum, yleiseltä nimeltään Melanzata Rossa eli ”tulipunainen munakoiso”. ”Melanzana Rossa di Rotondalla” on oltava seuraavat omaisuudet, kun se saatetaan kulutukseen tuoreena. Marjan koko: enimmäispituus 8 cm, enimmäisleveys 8 cm ja enimmäispaino 200 g. Väri ja pintaväri: kirkas viheroranssi ja vihertäviä sävyjä kypsymisvaiheen alussa, lopulta voimakkaan oranssi, kiiltävän punaiseen vivahtava väri. Marja: kokonainen, terve ja ulkonäöltään tuore. Hedelmäliha: koostumukseltaan mehevä, ei tummene leikattuna. Puhdas, ei näkyviä vierasaineita. Vailla vierasta hajua ja/tai makua. Vailla epätavallista pintakosteutta.

3.3 Raaka-aineet (ainoastaan jalostetut tuotteet:)

—

3.4 Rehu (ainoastaan eläinperäiset tuotteet):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Kaikki tuotantovaiheet aina pakkaamiseen ja säilöntään tapahtuvat kohdassa 4 mainitulla alueella, jotta marja ei vahingoittuisi ja kukkaperä murtuisi kuljetuksen ja siihen liittyvän käsittelyn aikana, mikä muuttaisi peruuttamattomasti tuotteen organoleptistä laatua.

3.6 Viipalointia, raastamista, pakkaamista jne. koskevat erityiset säännöt:

SAN-tuote ”Melanzana Rossa di Rotonda” saatetaan kulutukseen saattamalla tuore myyntiin kasviperäisestä materiaalista, pahvista, kierrätyskelpoisesta muoviverkosta tai muusta yhteisön lainsäädännössä hyväksytystä kierrätyskelpoisesta materiaalista valmistetuissa pakkauksissa. Kierrätyskelpoiset muoviverkkopakkaukset, joissa SAN-tuote ”Melanzana Rossa di Rotonda” saatetaan kulutukseen, saavat olla enintään 1 kg:n painoisia.

3.7 Merkintöjä koskevat erityiset säännöt:

Pakkauksien etiketeissä on oltava selvästi luettavin painokirjaimin seuraavassa mainitut merkinnät.

”Melanzana Rossa di Rotonda” ja ”denominazione d’origine protetta” (suojattu alkuperänimitys) tai sen lyhenne DOP suuremmalla kirjasinkoolla kuin seuraavat muut merkinnät: pakkaus- tai tuottajayrityksen nimi, toiminimi ja osoite; tuotteen todellinen määrä pakkauksessa voimassa olevien määräysten mukaisesti ilmaistuna; logo. Etikettiin ei saa lisätä määreitä eikä esimerkiksi adjektiiveja ”tipo”, ”gusto”, ”uso”, ”selezionato”, ”scelto” tms. Yrityksiin, nimiin, toiminimiin tai yksityisiin tuotemerkkeihin viittaavat merkinnät ovat kuitenkin sallittuja, kunhan ne eivät ole luonteeltaan mainostavia tai omiaan johtamaan kuluttajaa harhaan. Mikäli etiketissä on näitä merkintöjä, niiden kirjasinkorkeus ja -leveys saa olla enintään puolet suojatun alkuperänimityksen kirjasinkoosta. Muodoltaan soikeassa logossa on reunus, jota ympäröi ulkopuolelta kahden samankeskisen viivan muodostama lohenpunainen kaksoisviiva ja sisäpuolelta yksinkertainen lohenpunainen viiva. Tämän väriltään valkoisen reunuksen yläosassa on teksti ”Melanzana Rossa” ja alaosassa teksti ”di Rotonda”. Keskellä on vaalean lohenpunaisella pohjalla stilisoitu kuva Melanzata Rossa -munakoisosta, jonka pinnan väri vaihtelee oranssista punaiseen ja tyven väri tummanvihreästä vaaleanvihreään. Logon pohjalla on teksti ”Denominazione di Origine Protetta”.

4. Maantieteellisen alueen tarkka rajaus:

SAN-tuote ”Melanzana Rossa di Rotonda” tuotetaan ja pakataan alueella, jonka muodostavat seuraavat Potenzan provinssin kunnat: Rotonda, Viggianello, Castelluccio Superiore ja Castelluccio Inferiore.

5. Yhteys maantieteelliseen alueeseen:

5.1 Maantieteellisen alueen erityisyys:

”Melanzana Rossa di Rotondan” viljelymaat sijaitsevat laaksossa, jonka allas on alun perin limninen kvartäärikauden muodostelma. Viljelymaat ovat siksi alkuperältään alluviaalisia, hiekka- ja savihiesupitoisia, tuoreita, syviä ja hedelmällisiä, ja niillä on hyvä vedenpidätyskyky. Ilmasto on etupäässä leuto sekä runsassateinen lokakuusta toukokuuhun.

5.2 Tuotteen erityisyys:

”Melanzana Rossa di Rotondan” tärkein erityisominaisuus, joka erottaa sen selvästi muilla alueilla tuotetun munakoison laatustandardista, on marjan tummumista aiheuttavan klorogeenihapon alhainen pitoisuus. Tämä ominaisuus on erityisen arvokas elintarvike- ja säilyketeollisuuden näkökulmasta, koska hedelmäliha säilyttää valkoisen värinsä pitkään myös leikkaamisen jälkeen. Toinen tärkeä ominaispiirre on pyöreä tomaattimainen muoto sekä tyypillinen oranssi väri ja ruskeanvihertävä suonikkuus, jotka erottavat sen selvästi muista munakoisoista.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

”Melanzana Rossa di Rotondan” tärkein erityisominaisuus on klorogeenihapon alhainen pitoisuus. Klorogeenihappoa, joka tummentaa hedelmälihaa leikkaamisen jälkeen, on tässä tuotteessa 800 ppm eli selvästi vähemmän kuin muissa samaan lajiin kuuluvissa tuotteissa, joissa se on 4 300 ppm. Tämä ominaisuus on erityisen kiinnostava elintarvike- ja säilyketeollisuuden näkökulmasta, koska hedelmäliha säilyttää valkoisen värinsä pitkään myös leikkaamisen jälkeen. Toinen tärkeä ominaispiirre on pyöreä tomaattimainen muoto sekä tyypillinen oranssi väri ja ruskeanvihertävä suonikkuus marjan pinnalla. Nämä ominaisuudet tekevät ”Melanzana Rossa di Rotondasta” ainutlaatuisen ja alkuperäisen tuotteen, jonka viljely on ollut Italiassa rajattavissa kohdassa 4 mainitulle alueelle jo 1940-luvulta lähtien. Sen mukautuminen alueen ilmasto-olosuhteisiin on suosinut sen leviämistä siinä määrin, että se on vuorovaikutuksessa niiden maaperä- ja ilmasto-olosuhteiden kanssa, joista sen ainutlaatuisuus johtuu. Tuotteen ainutlaatuisuus ja laatuominaisuudet epäilemättä johtuvat välittömästi kohdassa 5.1 kuvatusta mikroilmastosta ja Pollinon luonnonpuiston keskellä sijaitsevasta luonnollisesta viljely-ympäristöstä, jolle antavat leimansa viljelymaiden hyvä sijainti ja laatu, luonnonpuiston omista lähteistä saatavan veden puhtaus ja hyvin edullisina pidetyt vaikutukset sekä ilmaston leutous. CIRELLI luonnehti näitä olosuhteita seuraavasti vuonna 1853: ”Maaperässä on runsaasti vettä, jonka ominaisuuksilla on hyvin edulliset vaikutukset viljelykasveihin, ja Rotondan työteliäät maanviljelijät osaavat hyödyntää tätä hyvin. Viljelijöiden ahkeruus, ilmaston leutous, viljelymaiden sijainti ja niiden hyvä laatu antavat varmat takeet tuotannolle, joka on monipuolista ja kattaa vuosittain kaikki asukkaiden toimeentulon kannalta tarpeelliset tuotteet.””Melanzana Rossa di Rotondan” viljely alkoi Rotondassa viime vuosisadan alussa, kun Italian-Etiopian sodasta palanneet toivat mukanaan tätä kovasti tomaatin näköistä munakoisoa. Vuosien mittaan se mukautuminen ympäristöön on suosinut sen leviämistä ja erityisominaisuuksien kehittymistä ja erottanut sen muista munakoisoista, myös sen afrikkalaisesta alkuperäkasvista, joka oli väriltään oranssi vailla juovikkuutta ja muodoltaan pitkänomaisempi. ”Melanzana Rossa di Rotondaa” on jatkuvasti säilötty myös öljyyn sen kevyesti pikantin erityismaun ja antioksidanttiominaisuuksien vuoksi, ja alueen perheet ovat viljelleet sitä omissa puutarhoissaan. Vuotuinen tapahtuma nimeltä ”Sagra della Melanzana Rotonda di Rotonda” houkuttelee säännöllisesti tuhansia kävijöitä Rotondaan ja on osoituksena tuotteen menestyksessä perinteisen ravintolatoiminnan piirissä niin paikallisesti kuin alueellisestikin. Keittiöperinteessä ”Melanzana Rossa di Rotondasta” on suosittu tuote erityisesti laadukkaassa paikallisessa ja alueellisessa ravintolatoiminnassa. Sen maineesta ovat osoituksensa runsaat maininnat eri TV-ohjelmissa, erikoisalan lehdistössä ja keittokirjoissa. ”Melanzana Rossa di Rotonda” lisättiin vuonna 2004 Basilicatan maakunnan perinnetuotteiden luetteloon.

Eritelmän julkaisutiedot:

Hallitus käynnisti kansallisen vastaväitemenettelyn julkaisemalla 20. syyskuuta 2007Italian tasavallan virallisen lehden numerossa 219 ehdotuksen suojatun maantieteellisen nimityksen ”Melanzana Rossa di Rotonda” hyväksymiseksi.

Eritelmän täydellinen teksti on saatavissa joko seuraavan linkin kautta:

http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg tai